open-index/open-wikipedia-markdown huggingface dataset:
Serie A:n kausi 2009–2010

**Serie A:n kausi 2009–2010** oli järjestyksessään 78. jalkapallon Serie A -kausi. Se alkoi 22. elokuuta 2009 ja päättyi 16. toukokuuta 2010. Internazionale voitti mestaruuden viidennen kerran peräkkäin ja kaikkiaan 18. kerran. Se ratkaisi mestaruuden voitettuaan viimeisellä kierroksella Sienan 1–0.

## Sarjataulukko
*Lopullinen sarjataulukko 16. toukokuuta 2010* 

**Ott** = Pelatut ottelut; **V** = Voitot; **T** = Tasapelit; **H** = Häviöt; **TM** = Tehdyt maalit; **PM** = Päästetyt maalit; **+/-** = Maaliero; **Pisteet** = Pisteet

## Parhaat maalintekijät
*Lopullinen maalintekijätilasto 16. toukokuuta 2010*

;29 maalia
*  Antonio Di Natale (Udinese)

;22 maalia
*  Diego Milito (Inter)

;19 maalia
*  Fabrizio Miccoli (Palermo)
*  Giampaolo Pazzini (Sampdoria)

;15 maalia
*  Alberto Gilardino (Fiorentina)

;14 maalia
*  Barreto (Bari)
*  Marco Borriello (Milan)
*  Francesco Totti (Roma)
*  Mirko Vučinić (Roma)

;13 maalia
*  Alessandro Matri (Cagliari)
*  Edinson Cavani (Palermo)

## Lähteet
Muistoristi

**Muistoristi** on toisen maailmansodan, Suomessa talvi- ja jatko- ja Lapin sodan eli vuosien 1939–1945 sotien aikaisten ponnistusten luoman yhteishengen vaalimiseksi luotu muistomitali.

Joukko-osaston muistoristin on oikeutettu saamaan kyseiseen joukko-osastoon kuulunut henkilö. Törkeään sotilaskunniaa loukkaavaan tekoon syyllistynyt henkilö on oikeutettu muistoristiin vain, jos hän teon jälkeen on erittäin ansiokkaasti osallistunut sotatoimiin.

Muistoristin myöntää Suomen sotien 1939–1945 muistoristitoimikunta, jona toimii Sotainvalidien Veljesliiton johtokunta. Ennen ristin myöntämistä toimikunta kuulee vähintään kahta kyseisessä joukko-osastossa palvelutta henkilöä tai heidän edustajaansa. Muistoristin mukana annetaan omistuskirja ja toimikunta pitää luetteloa henkilöistä, joille risti on myönnetty.

## Talvisodan muistoristit

Talvisodan muistoristejä ovat seuraavat eri rintamasuuntien ristit:

*Kainuun risti
*Keski-Kannaksen risti
*Koiviston risti
*Kollaan risti
*Laatokan mitali
*Lapin risti
*Länsi-Kannaksen risti
*Muolaan risti
*Pitkärannan risti
*Summan risti
*Taipaleen risti
*Tolvajärven risti

## Jatko- ja Lapin sodan muistoristit

Jatko- ja Lapin sodan muistoristit ovat armeijakuntien, divisioonien ja eräiden prikaatien ristejä seuraavasti:

*1. divisioonan risti
*4. divisioonan risti
*6. divisioonan risti
*10. divisioonan risti
*12. divisioonan risti
*15. prikaatin risti
*18. divisioonan risti
*19. divisioonan risti
*Aunuksen risti (6. armeijakunnan joukot)
*Ilvesdivisioonan (5. divisioonan) risti
*Itä-Kannaksen risti (15. divisioona ja 19. prikaati)
*Itä-Syvärin risti (5. armeijakunnan joukot)
*Kalparisti (7. divisioona)
*Kannaksen risti (4. armeijakunnan joukot)
*Kiilan (11. divisioonan) risti
*Kolmen kannaksen koukkaajien (8. divisioonan) risti
*Lapin risti (yhteysesikunnan ja Lapin sotaan osallistuneet joukot)
*Maaselän risti (2. armeijakunnan joukot)
*Murtajadivisioonan (2. divisioonan) risti
*Panssaridivisioonan risti
*Pohjois-Vienan risti (3. armeijakunnan joukot)
*Prikaati K:n (Kuussaaren prikaatin) risti 
*Rukajärven risti (14. divisioona)
*Ryhmä O:n risti (ratsuväkidivisioona)
*Sinisen prikaatin risti (3. prikaati)
*Tammidivisioonan (17. divisioonan) risti
*Äänisen risti (7. armeijakunnan joukot)

## Talvi-, jatko- ja Lapin sodan yhteiset muistoristit

Talvi- ja jatkosodan yhteisiä muistoristejä ovat:

*Ilmavoimien risti
*Karjalan risti
*Kotijoukkojen risti
*Laivaston risti
*Pioneeriristi
*Päämajan risti
*Rajajääkärijoukkojen risti
*Rannikkojoukkojen risti
*Sotarautatiemuodostelman risti

## Katso myös

* Kunniamerkki

## Lähteet

## Aiheesta muualla

* Suomen sotien 1939–1945 muistoristien säännöt  veteraanienperinto.fi
* Talvisodan muistoristit  veteraanienperinto.fi
* Talvi- ja jatkosodan muistoristit 1  veteraanienperinto.fi
* Talvi- ja jatkosodan muistoristit 2  veteraanienperinto.fi
Valokynä

**Valokynä** oli ensimmäinen varsinainen tietokoneiden osoitinlaite (esiasteensa valopistoolin jälkeen, joka kehitettiin 1930-luvulla). Valokynä sisälsi valoherkän anturin ja kynä toimi CRT-monitorin pinnalla. Liikutettaessa valokynää kuvanäytön päällä tietokone pystyi lukemaan valokynän sijainnin sen perusteella millä hetkellä valokynän kohdalla oleva kuvaruudunpiste kirkastui.

## Historia

Robert Everett suunnitteli valokynän Whirlwind I -tietokoneeseen, jolla käyttäjä voi kysyä näytöllä olevan lentokoneen tunnisteen, nopeuden ja suunnan.

Valokynä kuului vuonna 1956 kehitettyyn MIT:n TX-0-tietokoneeseen. Valopistooliin verrattuna kynä oli paljon tarkempi, näinpä TX-0:n seuraajalle TX-2:lle tehtiin vuonna 1963 edistyksellinen Sketchpad -niminen CAD-ohjelma, jolla pystyi piirtämään ja muokkaamaan eri kuvioita suoraan näyttöä osoittamalla.

## Lähteet

## Aiheesta muualla
Harry Anderson

**Harry Laverne Anderson** (14. lokakuuta 1952 Newport, Rhode Island, Yhdysvallat – 16. huhtikuuta 2018) oli yhdysvaltalainen näyttelijä ja taikuri. Ennen näyttelijänuraa Anderson oli katutaikuri. Hän on näytellyt muun muassa tuomari Harry Stonen roolissa vuosina 1984–1992 esitetyssä televisiosarjassa *[[Night Court]]*. Vuonna 1990 hän pääsi näyttelemään televisioelokuvasarjassa *[[Se (minisarja)|Stephen Kingin Se]]* (1990), jonka ohjasi Tommy Lee Wallace. Vuonna 2002 julkaistiin Andersonin ja hänen ystävänsä Turk Pipkinin kirjoittama kirja *Games You Can't Lose: A Guide for Suckers*.

## Kirjat
* Harry Anderson & Turk Pipkin, *Games You Can't Lose: A Guide for Suckers* 1989 

## Filmografia (valikoima)
* *[[Se (minisarja)|Stephen Kingin Se]]* (*It*, 1990)
* *[[Dave's World]]* (1993–1997)
* *[[The Science of Magic]]* (1997)
* *[[Hexing a Hurricane]]* (2006)
* *[[30 Rock]]* (2008)

## Lähteet

## Aiheesta muualla

* 
*  Mike Caveney, *Harry Anderson, Wise Guy from the Street to the Screen* Magical Publications 1993
Valamon luostari

**Valamon luostari** on Valamon saareen perustettu ortodoksinen luostari, joka evakuoitiin vuonna 1940 talvisodan seurauksena ja sen toiminta jatkui Heinävedellä. Luostaritoiminta Valamon saaressa jatkui vuonna 1989 50 vuoden tauon jälkeen.

Luostarista on artikkelit sijaintipaikan mukaan:

* Valamon luostari (Vanha Valamo, Laatokan Valamo). Artikkeli kuvaa luostarin toimintaa Laatokan Valamon saaressa vuoteen 1940 asti ja vuodesta 1990 lähtien
* Valamon luostari (Uusi Valamo). Artikkeli käsittelee Valamon luostarin toimintaa Heinävedellä vuodesta 1940 lähtien.
Rikkitetrafluoridi

**Rikkitetrafluoridi** (SF4) on rikin ja fluorin muodostama epäorgaaninen molekyyliyhdiste. Ainetta käytetään pääasiassa orgaanisessa synteesissä valmistettaessa fluorattuja yhdisteitä.

## Rakenne
Rikillä on käytettävissään sidoksien muodostumista varten kuusi valenssielektronia. Rikkitetrafluoridissa rikki on sitoutunut neljällä elektronilla, joten sillä on yksi vapaa elektronipari. VSEPR-teorian perusteella yhdisteen avaruusrakenne on hieman vääristynyt trigonaalinen bipyramidi. Rikkiin sitoutuneista fluoriatomeista kaksi on aksiaalisessa asemassa ja kaksi ekvatoriaalisessa asemassa. Kaasufaasissa sidosten pituudet eroavat toisistaan. Aksiaalisen sidoksen pituus on 1,643 Å eli 164,3&nbsp;nm ja ekvatoriaalisen sidoksen pituus on 1,542 Å eli 164,2&nbsp;nm. Huoneenlämpötilassa yhdiste on tasapainossa kahden pseudorotaation kautta syntyvän muodon kanssa. Nestemäisenä molekyylit muodostavat välilleen fluorisiltoja.

## Ominaisuudet
Huoneenlämpötilassa rikkitetrafluoridi on tukahduttavan hajuista väritöntä kaasua. Se reagoi useiden yhdisteiden kanssa ja syövyttää myös lasia. Rikkitetrafluoridi reagoi monien yhdisteiden kanssa, voi toimia myös Lewis-happona ja muodostaa komplekseja. Veden kanssa aine reagoi muodostaen vetyfluoridia ja rikkidioksidia.
:SF4 + H2O → 4 HF + SO2

## Valmistus
Rikkitetrafluoridia voidaan valmistaa rikkidikloridin, kloorin ja natriumfluoridin välisellä reaktiolla 70&ndash;80&nbsp;°C:n lämpötilassa. Liuottimena toimii asetonitriili.
: SCl2 + Cl2 + 4 NaF → SF4 + 4 NaCl

Yhdistettä voidaan valmistaa myös rikkidikloridista ja natriumfluoridista ilman kloorikaasun läsnäoloa. Tällöin reaktio suoritetaan autoklaavissa ja sivutuotteena muodostuu myös dirikkidikloridia.
:3 SCl2 + 4 NaF → SF4 + S2Cl2 + 4 NaCl

## Käyttö
Rikkitetrafluoridia käytetään pääasiassa orgaanisessa synteesissä. Alkoholeista muodostuu fluorattuja hiilivetyjä reagoidessaan rikkitetrafluoridin kanssa toisen kertaluvun substituutioreaktiolla. Myös ketonit reagoivat muodostaen difluorideita. Rikkitetrafluoridin etuna on, että tyydyttymättömät yhdisteet pysyvät sillä fluoratessa tyydyttymättöminä. Yhdisteen käytön ongelmana on rikkitetrafluoridin suuri myrkyllisyys ja reaktioiden tulee tapahtua autoklaavissa suuressa paineessa. Tämän vuoksi sen käyttöä on pyritty korvaamaan kehittämällä vähemmän myrkyllisiä johdannaisia kuten dietyyliaminorikkitrifluoridilla.

## Myrkyllisyys
Rikkitetrafluoridi on myrkyllistä. Yhdisteen hengittäminen aiheuttaa yskää, hengitysvaikeuksia ja huonoa oloa, johon liittyy oksentelua ja pää- ja kurkkukipua. Yhdiste vaikuttaa samalla tavoin kuin fosgeeni. Joutuessaan iholle tai silmiin yhdiste aiheuttaa syövytysvammoja ja paleltuman.

## Lähteet
Hopeapeili (lehti)

**Hopeapeili** oli Yhtyneet Kuvalehdet Oy:n vuosina 1936–1971 kustantama naisten viikkolehti. Sen päätoimittajina toimivat muun muassa Kirsti Lyytikäinen ja Leena Ilmari. Lukijamäärän hupenemisen myötä *Hopeapeili* sulautettiin *[[Anna (lehti)|Anna]]*-lehteen vuonna 1971.
 
Rautakirjan irtonumeromyynnissä *Hopeapeili* oli kaikista lehdistä vuonna 1943 sijalla 17, vuonna 1953 sijalla 30 ja vuonna 1963 sijalla 22.

Vuonna 1979 Yhtyneet Kuvalehdet lanseerasi *Hopeapeilin* uudelleen joka toinen viikko ilmestyvänä naistenlehtenä, esikuvana *[[Cosmopolitan  (lehti)|Cosmopolitan]]*. Sen päätoimittajaksi kutsuttiin Anu Seppälä, ja lehti ehti nostaa levikkinsä noin 20&nbsp;000 kappaleeseen muutamassa kuukaudessa, mutta lehti päätettiin kuitenkin lopettaa. 

## Päätoimittajia
*Ida Pekari 1936–1952
*Paula Porkka 1952–1955
*Kirsti Keskinen-Lyytikäinen 1955–1963
*Leena Ilmari 1963–1971
*Kerttu Vaartila 1971
*Anu Seppälä 1979
## Lähteet
Jan Kjærstad

**Jan Kjærstad** (s. 6. maaliskuuta 1953 Oslo, Norja) on norjalainen kirjailija.

Kjærstadin esikoisteos on 1980 ilmestynyt novellikokoelma *Kloden dreier stille rundt*. Hän on suorittanut teologian kandidaatin tutkinnon. Vuonna 2001 Kjærstad sai Pohjoismaiden neuvoston kirjallisuuspalkinnon romaanista *Upptäckaren*, joka on tv-kasvo Jonas Wergelandista kertovan trilogian viimeinen osa. *Dagens Nyheterin* kriitikko Thomas Götselius toteaa arviossaan, että ”on olemassa hyvä kaunokirjailija, ja hänen nimensä on Jan Kjærstad ja hän on kotoisin Norjasta”.

## Lähteet

## Teokset

* *Kloden dreier stille rundt* – novelleja (1980)
* *Speil* –  romaani (1982)
* *Homo Falsus eller det perfekte mord* –  romaani (1984)
* *Det store eventyret* –  romaani (1987)
* *Menneskets matrise* –  esseitä (1989)
* *Jakten på de skjulte vaffelhjertene* –  kuvakirja (1989) (kuvitus Vivian Zahl Olsen)
* *Rand* –  romaani (1990)
* *Antropologens konstruksjon* –  esseitä (1992)
* *Forføreren* –  romaani (1993)
* *Hos Sheherasad, fantasiens dronning* –  kuvakirja (1995) (kuvitus  Judith Allan)
* *Erobreren* –  romaani (1996) kuvakirja
* *Menneskets felt* –  esseitä (1997)
* *Oppdageren* –  romaani (1999)
* *Tegn til kjærlighet* –  romaani (2002)
* *Konspiratorisk skjønnhet* –  esseitä (2003)
* *Menneskets nett* –  esseitä (2004)
* *Kongen av Europa* –  romaani (2005)
* *Jeg er brødrene Walker* –  romaani (2008)

### Suomennetut teokset
* *Homo Falsus, eli, Täydellinen murha*, suomentanut Juhani Koskinen. WSOY, 1991 alkuteos: *Homo Falsus, eller, Det perfekte mord* 
* *Rakkauden merkit*, suomentanut Veijo Kiuru. WSOY, 2003. alkureos: *Tegn til kjærlighet*	 
* *Viettelijä*, suomentanut Veijo Kiuru. WSOY, 2007 alkuteos: *Forføreren* (trilogian ensimmäinen osa)

## Palkinnot ja tunnustukset
* Norjan kriitikkojen palkinto teoksesta *Homo Falsus*
* Aschehougpriset, 1993
* Henrik Steffens -palkinto 1998 
* Doblougska priset 2000
* Pohjoismaiden neuvoston kirjallisuuspalkinto 2001 *Oppdageren*
Hilma Honkakangas

**Hilma Honkakangas** (6. heinäkuuta 1881 Evijärvi – 10. lokakuuta 1962 Tuusula) oli suomalainen runoilija.

## Teoksia
* *Lauluja elämästä* : runoja.   Tekijä, Kerava 1942, 2. painos Tuusula 1957

## Lähteet
*
Mathcore

**Mathcore** on rytmisesti monimutkaista ja polyrytmistä metalcorea. Tyylin kehittäjiä ovat muun muassa The Dillinger Escape Plan, Converge ja Botch. Termi mathcore on johdettu samaan tapaan kuin math rock (Shellac, Drive Like Jehu, Slint, The Jesus Lizard). Kaikille math-liitteisille genreille on tyypillistä erikoiset tahtilajit.

## Mathcore-yhtyeitä
*Architects (aikainen)
*Benea Reach
*Blood Has Been Shed
*Botch
*Car Bomb
*Coalesce
*Converge
*Daughters
*The Dillinger Escape Plan
*The End
*Ion Dissonance
*Protest The Hero
*Rolo Tomassi
*SikTh
*War from a Harlots Mouth
*Norma Jean
Vähä-Urtti

**Vähä-Urtti**  on Päijänteen saari Keski-Suomessa Jyväskylässä ja se sijaitsee Pohjois-Päijänteellä Vuoritsalon lounaispuolella.

## Maantietoa
Saari on 740 metriä pitkä, 480 metriä leveä ja sen pinta-ala on 23,1 hehtaaria  tai 22,4 hehtaaria . Se sijaitsee Murtoselän pohjoispuolella keskellä Poronselkää. Sen pohjoispuolella sijaitsee mantereella Nenäinniemi, länsipuolella Vuoritsalo ja lounaispuolella Iso-Urtin niemi. Saaren huippu sijaitsee keskellä saarta noin 110 metriä merenpinnan yläpuolella ja se kohoaa 32 metrin korkeuteen järven vedenpinnasta, joka on 78,3 metriä mpy. Saaren eteläosassa rinteet ovat jyrkät ja siellä on muutama jyrkänne. Pohjoisrannassa on kolme vapaa-ajan asuntoa, mutta saaren eteläosassa on ulkoilualue, jonka eteläpään niemessä on nuotiopaikka. Saaren kaikkia sivuja kiertävät veneväylät.

## Luontoarvoja
Saaren luoteisosan metsämaasto on lehtomaista kangasta, jonka puusto muodostuu pääosin koivusta ja kuusesta. Muu osa saaresta on karua, sillä sen maapohja on osin kivikkoa ja kalliota. Siellä kasvaa lähes yksinomaan mäntyä. Vanhimmat metsäalat muodostuvat iältään 130–140-vuotiaista puista. Saaren rannoilla on rehevämpää kasvillisuutta, jossa tavataan mustakonnanmarjaa, lehtokuusamaa, näsiää ja rauhoitettua valkolehdokkia. Saaren suojaisat rannat kasvavat järviruokoa, mutta aavan järvenselän puoleiset rannat ovat kivikkorantoja. Lintujen kannalta saari on hyvä pesimäsaari.

## Historiaa
Vuodelta 1884 olevassa Pohjois-Päijänteen purjehdusliikenteen vesistökartassa saaren karttanimi on Naattiansaari. Naattiansaarella tarkoitetaan kuitenkin Nenäinniemeen yhtynyttä pienempää saarta.

## Huomautukset

## Lähteet

## Aiheesta muualla
* Kuluneet 60-luvun nahkahousut: Vähä-Urtti: Uintiretki saareen, 11.6.2016
Toulouse FC (1937)

**Toulouse FC** oli ranskalainen jalkapalloseura Toulousesta. Se toimi vuosina 1937–1967.

## Historia
Toulouse Football Club perustettiin 20. maaliskuuta 1937. Seuran tavoitteeksi asetettiin osallistuminen ammattilais- ja amatöörisarjoihin. Seuran tunnusväreiksi valittiin punainen ja valkoinen. Päävalmentajaksi nimettiin Ranskan jalkapallomaajoukkueen entinen kapteeni Pierre Cazals. Seura aloitti pelit suoraan Ranskan II-divisioonassa vuonna 1938. Toulouse FC:n kehitys jatkui voimakkaana läpi 1950-luvun, jolloin seurassa pelasi muun muassa Aulis Rytkönen. Kauden 1952–1953 jälkeen seura onnistui nousemaan Ranskan pääsarjaan, jossa sen suurimmaksi meriitiksi jäi Ranskan cupin voitto vuonna 1957. Toulouse FC pääsi UEFA Cupiin kaudeksi 1966–1967, mutta loukkaantumisten takia putosi heti ensimmäisellä kierroksella ja sarjapelitkin sujuivat huonosti. Taloudellisten ja pelillisten vaikeuksien takia seura putosi takaisin toiselle sarjatasolle. Tämän johdosta seura fuusioitui Red Starin kanssa vuonna 1967. Kolme vuotta myöhemmin perustettiin Toulouse FC.

## Entisiä pelaajia

*  Aulis Rytkönen
*  Nils Rikberg

## Lähteet
Even Pellerud

**Even Pellerud** (s. 15. heinäkuuta 1953) on norjalainen jalkapallovalmentaja ja entinen pelaaja.  

## Ura

Pellerud edusti pelaajaurallaan Branea, Gruea, Vålerengaa ja Kongsvingeriä. Hän kuului Kongsvingerin menestysjoukkueeseen, joka sijoittui liigassa kolmanneksi kaudella 1986. Kauden jälkeen hän lopetti pelaajauransa ja siirtyi seuran päävalmentajaksi. Hän luotsasi seuran toistamiseen liigakolmoseksi 1987.

Vuonna 1989 Pellerudista tuli Norjan naisten maajoukkueen päävalmentaja. Hän aloitti uransa loisteliaasti johdattamalla Norjan hopealle historian ensimmäisissä MM-kisoissa 1991. Samana vuonna tuli hopeaa myös EM-kisoissa. Pellerud jatkoi menestyksekkäästi maajoukkuevalmentajana voittaen Euroopan mestaruuden 1993 ja sensaatiomaisen maailmanmestaruuden 1995. Pellerud kruunasi uransa naisten maajoukkuevalmentajana olympiapronssiin 1996. 

Kaudeksi 1997 hän palasi miesten jalkapallon pariin Lillestrømin päävalmentajana, mutta sai potkut kehnosti sujuneen kauden jälkeen.  Vuonna 1999 hän palasi valmennustehtäviin Kanadan naisten maajoukkueen peräsimessä. Hänen johdollaan Kanada sijoittui komeasti neljänneksi MM-kisoissa 2003, mikä on maan paras sijoitus.  Pan American Games -turnauksessa Kanada saavutti samana vuonna hopeaa ja 2007 pronssia. Pellerud johdatti Kanadan MM-kisoihin myös 2007, mutta tie katkesi jo alkulohkoon. Olympiakisat 2008 jäivät Pellerudin viimeisiksi arvokisoiksi Kanadan maajoukkuevalmentajana ja ne päättyivät kahdeksanteen sijaan. Hän jätti tehtävänsä sopimuksen päätyttyä joulukuussa 2008. 

Tammikuussa 2009 Pellerud jatkoi uraansa Trinidad ja Tobagon naisten jalkapallomaajoukkueen päävalmentajana.  Pellerudin johdolla Trinidad ja Tobago selvisi Naisten CONCACAF Gold Cupiin 2010, mutta tie katkesi jo lohkovaiheeseen. Joulukuussa 2012 Pellerud palasi Norjan naisten jalkapallomaajoukkueen peräsimeen.  Hän luotsasi Norjan kahdeksan vuoden tauon jälkeen EM-kisojen loppuotteluun kesällä 2013. Norjan historian kolmas mestaruus jäi kuitenkin haaveeksi, kun Saksa voitti finaalin 1–0. 

Kesällä 2015 Pellerud luotsasi Norjaa uransa viidennissä naisten MM-kisoissa. Joukkue pelasi alkulohkossa vahvasti voittaen Thaimaan ja Norsunluurannikon sekä pelaten 1–1 tasapelin Saksan kanssa. Turnaus päättyi lopulta ensimmäiselle pudotuspelikierrokselle, kun Englanti voitti Norjan 2–1.  Elokuussa 2015 Pellerud erosi Norjan naisten maajoukkuevalmentajan tehtävistä.

## Saavutukset

* Naisten maailmanmestaruus: 1995
**MM-hopeaa: 1991
**MM-neljäs: 2003
**MM-2.kierros: 2015
**MM-1.kierros: 2007
* Naisten Euroopan-mestaruus: 1993
**EM-hopeaa: 1991, 2013
**EM-välierät: 1995
* Olympiapronssia: 1996
**Olympia-8:s: 2008
* Pan American Games
**Hopeaa: 2003
**Pronssia: 2007

## Lähteet
Koripallon Euroopan-mestaruuskilpailut 2013

**Vuoden 2013 [[Koripallon Euroopan-mestaruuskilpailut|koripallon EM-kilpailut]]** olivat järjestyksessään 38. kisat. Kisojen pitämishalukkuuden ilmaisivat Saksa, Kreikka, Italia, Kroatia ja Slovenia. Lopulta Slovenia valittiin kisaisännäksi.

Osallistuvien maiden lukumäärä oli 24. Isäntämaa Slovenia sekä seitsemän aiemmin menestynyttä maata pääsivät suoraan kisoihin. Jäljelle jääneistä 16 kisapaikasta karsi 30 maata.

Mestaruuden, historiansa ensimmäisen, voitti Ranska. Hopeaa saavutti Liettua ja pronssia edellisten EM-kisojen mestari Espanja. Kisojen arvokkaimmaksi pelaajaksi valittiin Ranskan Tony Parker.

## Osallistuvat maat

## Alkusarja
### Lohko A

### Lohko B

### Lohko C

### Lohko D

## Jatkolohkot
### Lohko E

### Lohko F

## Pudotuspelit

## Lähteet
Per Brogeland

**Per Brogeland** (s. 27. tammikuuta 1953) on norjalainen jalkapallovalmentaja. 

## Ura

Brogeland aloitti valmennusuransa Eidsvold Turnissa, mutta teki lopullisen läpimurtonsa Kongsvingerin päävalmentajana 1990-luvun puolivälissä. Hän tuli seuran peräsimeen 1992 ja luotsasi seuran heti debyyttikaudellaan liigassa toiseksi heti mahtiseura Rosenborgin jälkeen. Hänet valittiin myös vuoden valmentajaksi Norjassa. Kaudella 1993/94 Brogeland luotsasi Kongsvingerin peliä myös UEFA Cupissa, jossa se saavutti historiallisen 1–1 tasapelin Juventusta vastaan. 

Brogeland jätti Kongsvingerin kauden 1995 jälkeen ja siirtyi Lillestrømin päävalmentajaksi. Ensimmäisellä kaudellaan hän johdatti seuran liigahopealle häviten mestaruuden jälleen Rosenborgille. Kauden 1997 puolivälissä hän jätti seuran siirtyen itävaltalaisen LASK Linzin päävalmentajaksi. Hän sai kuitenkin potkut jo ennen kauden loppua ja palasi takaisin Norjaan. Hän palasi Kongsvingerin päävalmentajaksi, muttei onnistunut pelastamaan talousvaikeuksiin ajautunutta seuraa putoamiselta liigasta kaudella 1999.

Oltuaan runsaan vuoden sivussa valmennustehtävistä Brogeland toimi kaudella 2001 Hønefossin päävalmentajana. Pääsarjatasolle hän palasi 2005 FC Lyn Oslon apuvalmentajana. Ensimmäinen kausi Henning Bergin kanssa toi kolmossijan liigassa, mutta tämän jälkeen tulokset huononivat ja kaksikko erosi seurasta syyskuussa 2008. Berg jatkoi uraansa Lillestrømissä, Brogeland palasi Eidsvold Turnin päävalmentajaksi.

Kaudeksi 2011 Brogeland palasi 11 vuoden tauon jälkeen Kongsvinger IL:n peräsimeen. Tehtävä päättyi potkuihin elokuun lopussa 2011 Kongsvingerin juututtua Adecco-liigan keskiryhmään.

## Ansiot
* Norjan vuoden valmentaja: 1992
* Norjan mestaruus
**Hopeaa (2): 1992, 1995

## Lähteet
Florida Everblades

**Florida Everblades** on yhdysvaltalainen jääkiekkojoukkue, joka pelaa ECHL-liigassa, sen Itäisen konferenssin Eteläisessä divisioonassa. Florida Everblades toimii NHL-seura St. Louis Bluesin sekä AHL-seura Springfield Thunderbirdsin farmijoukkueena. Suomalaisista Riku Helenius ja Tommi Kivistö ovat edustaneet seuraa.

## Menestys kausittain

*O = ottelut, V = voitot, H = häviöt, JH = jatkoaikahäviöt, P = pisteet, TM = tehdyt maalit, PM = päästetyt maalit* 

## Joukkue kaudella 2025–2026
*(Tilanne 18. marraskuuta 2025)*

### Valmennus & Joukkueenjohto
* **Päävalmentaja & Toimitusjohtaja:** Brad Ralph 
* **Apuvalmentaja:** Anthony Peters 
* **Videovalmentaja:** Kody Degenstien 
* **Fysiikkavalmentaja:** Nick Bufinsky 
* **Luisteluvalmentaja:** Sarah Sanchez 
* **Huoltopäällikkö:** John Sellars 
* **Puheenjohtaja:** Craig Brush 
* **Apulaistoimitusjohtaja:** Randy Klinck 
* **Analytiikanjohtaja:** Eric Reardon 

*Lähde: EliteProspects*

## Lähteet
Luontoyrittäjyys

**Luontoyrittäjyys** tarkoittaa luonnon antimiin ja luonnon tarjoamiin elämyksiin perustuvaa yrittäjyyttä. Ala koostuu useasta erilaisesta toimialasta, mukana on esimerkiksi elintarvike-, käsityö- ja matkailuyrittäjyyttä. Kuitenkin kaikkien näiden yritysten yhteisenä ja keskeisenä tuotannontekijänä on luonto. Luontoyrittäjyydessä korostuvat erityisesti luonnon aineettomat arvot ja uusiutuvien luonnonvarojen käyttö. 

## Lähteet

## Aiheesta muualla
* Suomen luontoyrittäjyysverkosto ry
* Luontoyrittäminen, ymparisto.fi
* 
*
Kraasnan virolaiset

**Kraasnan virolaiset** olivat Krasnogorodskojen kauppalan ja Opotškan kaupungin väliselle alueelle Venäjälle muuttaneita virolaisia. He käyttivät itsestään nimitystä *Kraasna maarahvas*. Kraasna-nimitys tuli Krasnogorodskojen vanhasta nimityksestä Krasnyi, joka kääntyi viron kielessä Kraasnaksi. Nykyisin Kraasnan virolaiset ovat sulautuneet ympäröivään venäläisväestöön.

## Historia
Ensimmäiset tiedot virolaisten laajamittaisesta muutosta alueelle ovat 1500-luvulta. Heidän elämää ja oloja tutkineen Oskar Kallaksen mukaan he olivat moisionomistajien alueelle siirtämiä talonpoikia, tai tuolloin tyhjälle alueelle muuttaneita vapaita talonpoikia. On myös arveltu, että virolaisia olisi siirretty Kraasnaan vuoden 1700 paikkeilla Setumaalta. Kallas teki tutkimusmatkan alueelle vuonna 1902 ja laski 32 kylää, joissa asui yhteensä 1&nbsp;977 virolaista. Heistä miehiä oli 999 ja naisia 978. Viroa osasi kuitenkin vain 85 miestä ja 14 naista. Pian tämän jälkeen viimeisetkin puhujat katosivat. Vain muutama vanha ihminen taitoi puutteellisesti viroa 1910-luvun alussa Kraasnassa.

## Lähteet
*

### Viitteet
Salainen puhe

**Salainen puhe** () eli virallisesti  ”Henkilökultista ja sen seurauksista” () oli puhe, jonka Neuvostoliiton kommunistisen puolueen pääsihteeri Nikita Hruštšov piti puolueen 20. puoluekokouksessa 25. helmikuuta 1956. Puheessa Hruštšov tuomitsi Josif Stalinin teot ja tämän ympärille rakennetun henkilökultin. 

Puhetta on kutsuttu ”salaiseksi”, koska se pidettiin puoluekokouksen suljetussa istunnossa, sitä ei julkaistu kokouksen virallisissa pöytäkirjoissa eikä siitä raportoitu neuvostolehdistössä. Myöhemmin puhe toimitettiin eri alueiden puoluejohtajille, joille annettiin tehtäväksi tiedottaa sen sisällöstä puolueen jäseniä. 

On kerrottu, että puheen vaikutus kuulijoihin oli niin traumaattinen, että jotkut kokousedustajat saivat sen aikana sydänkohtauksen ja toiset tekivät istunnon jälkeen itsemurhan.

Puheessa Hruštšov kertoi korkea-arvoisten puoluejäsenien perusteettomista pidätyksistä ja teloituksista Stalinin vainojen aikana ja paljasti maan varautumattomuuden natsi-Saksan hyökkäykseen vuonna 1941. Hruštšov luetteli myös Stalinin lukuiset sodan aikana tekemät virheet ja eri kansallisuuksien pakkosiirrot vuosien 1943 ja 1944 aikana. Näiden vakavien virheiden syyksi hän esitti Stalinin ympärille luodun henkilökultin mahdollistamia ”sosialistisen laillisuuden rikkeitä”.

Puheen vaikutus kommunistiseen maailmaan oli merkittävä ja johti levottomuuksiin muun muassa Puolassa ja Georgian Tbilisissä. Lisäksi puhe oli vaikuttamassa Unkarin kansannousun käynnistymiseen vuonna 1956.

## Lähteet
Varasuunnitelma

**Varasuunnitelma** (*The Back-up Plan*, aikaisemmin tunnettu nimellä "*Plan B*") on romanttinen komedia, jonka pääosissa ovat Jennifer Lopez ja Alex O'Loughlin.

Elokuva julkaistiin Yhdysvalloissa 23. huhtikuuta 2010 ja sen ensi-ilta Suomessa oli 25. kesäkuuta 2010.

## Roolit

## Lähteet

## Aiheesta muualla
* Elokuvan kotisivu
Luonnontuoteala

**Luonnontuoteala** on elinkeino, johon kuuluu luonnontuotteiden talteenotto sekä niihin liittyvä yritystoiminta, neuvonta, koulutus ja tutkimus. Luonnontuotteita ovat luonnosta jokamiehenoikeudella tai maanomistajan luvalla kerättävät luonnonvaraiset ja puoliviljellyt marjat, sienet, yrtit ja erikoisluonnontuotteet.

Suomen työ- ja elinkeinoministeriö jakaa luonnontuotealan yritysten toiminnan seuraaviin osa-alueisiin:
# *alkutuotanto:* luonnonmarjojen, sienten, yrttien ja muiden luonnontuotteiden keruu ja viljely tai puoliviljely, mehiläistarhaus;
# *elintarvikeala:* luonnontuotteiden jalostaminen elintarvikkeiksi;
# *hyvinvointi- ja kosmetiikka-ala:* luonnontuotteiden jalostaminen kosmetiikkatuotteiksi tai lemmikkieläinten hoitotuotteiksi;
# *matkailu:* luonnontuotteiden keräämiseen tai niistä nauttimiseen perustuvia matkailupalveluja, kuten marja- ja sieniretkiä, kokkauskursseja ja luontoaterioita;
# *kemialliset yhdisteet:* luonnontuotteiden ainesosien erottaminen raaka-aineiksi lääke-, ravintolisä- ja kosmetiikkatuotteille;
# *muu luonnontuoteala:* luonnonmateriaaleja käyttävä käsityöteollisuus, viherrakentaminen yms.

Suomessa luonnontuotealalla on kolmiportainen koulutushierarkia, jossa tutkinnot ovat alimmasta ylimpään luonnonvaratuottaja, keruutuoteneuvoja ja keruutuotetarkastaja. Suomessa luonnontuotealaa edistäviä järjestöjä ovat Arktiset Aromit ry, Luontoyrittäjyys ry ja Luonnontuoteteollisuus ry.

## Katso myös
*luontoyrittäjyys

## Lähteet
Heli Kajo

**Heli Kajo** (s. 26. lokakuuta 1983 Helsinki) on suomalainen laulaja ja lauluntekijä. Hän osallistui Suomen euroviisukarsintoihin vuonna 2010. 

Kajon albumi *Elämäsi suloisin virhe* julkaistiin toukokuussa 2012. Kajo oli myös keväällä 2012 Sub-televisiokanavalla esitetyssä *[[Iholla (televisiosarja)|Iholla]]*-sarjassa, jossa kuusi toisilleen tuntematonta naista kuvasi elämäänsä puolen vuoden ajan.

## Euroviisuissa
Kajo osallistui Suomen euroviisukarsintoihin 2010 kappaleella ”Annankadun kulmassa”. Kajo lähetti kappaleensa alun perin avoimeen kilpailuun mutta pääsikin kutsuartistien joukkoon. Kappale kilpaili toisessa alkukarsinnassa numerolla 3. Kappale selviytyi finaaliin, jossa se sijoittui kuudenneksi. Kappale kuitenkin palkittiin euroviisufanien jakamalla Viisukuppilan fanipalkinnolla.

## Diskografia
### Albumit
* *[[Elämäsi suloisin virhe]]* (2012)

### Singlet
* *[[Annankadun kulmassa]]* (2010)
* *[[Jos mä kuolen nuorena]]* (2012)
* *Elämäsi suloisin virhe* (2012)

### Musiikkivideot
* *Jos mä kuolen nuorena* (Ohj. Matti Ahopelto)

## Lähteet

## Aiheesta muualla
* Heli Kajon kotisivut
Pari kyttää

**Pari kyttää** (2010) on yhdysvaltalainen Kevin Smithin ohjaama toimintakomedia, jonka käsikirjoituksesta vastaavat Mark Cullen ja Rob Cullen.

Bruce Willis ja Tracy Morgan näyttelevät kyttäkaksikkoa, jotka taistelevat väsymättöminä rikollisuutta vastaan. Sivuosissa esiintyvät muiden muassa Sean Cullen, Kevin Pollack, Guillermo Díaz ja Adam Brody. 

Elokuvan ensi-ilta oli Yhdysvalloissa 26. helmikuuta 2010. *Pari kyttää* tuli teatterilevitykseen Suomessa 28. toukokuuta 2010.

## Näyttelijät ja roolihahmot

## Lähteet

## Aiheesta muualla
* Virallinen sivusto – Warner Bros

### Arvostelut
*
Urheilulukio

**Urheilulukio** on erityisen koulutustehtävän saanut lukio, jonka opetus­tarjonnassa painottuu urheilu.

## Suomen urheilulukiot
:

## Lähteet
Emil Öhmann

**Emil Öhmann** (25. tammikuuta 1894 Helsinki – 7. lokakuuta 1984 Helsinki) oli kansainvälisesti tunnettu suomalainen kielentutkija. Hän oli ensin Turun yliopiston, sitten Helsingin yliopiston germaanisen kielitieteen professori, mutta hänen tutkimuksensa käsittelivät myös suomen kieltä. Hän on kirjoittanut muun muassa kansantajuisen, kielitieteen perusasioita käsittelevän kirjan *Kieli ja kulttuuri*, jonka vuonna 1964 ilmestynyt laitos kuuluu *Jokamiehen korkeakoulu* -kirjasarjaan.
__NOTOC__
## Teoksia
* *Studien über die französischen Worte im Deutschen im 12. und 13. Jh*. Väitöskirja. Helsinki 1918
* *Zur geschichte der adjektivabstrakta auf ida, -î und -heit im deutschen*. Suomalainen tiedeakatemia, Helsinki 1921
* *Der S-plural im Deutschen*. Suomalainen tiedeakatemia, Helsinki 1924
* *Zur Kindheit Jesu Konrads von Fussesbrunnen*. Turun yliopisto, Turku 1929
* *[[Heinrich Heine]]: Runoilijakohtalo*. Karisto 1930
* *Saksan kielioppi*. Tekijät M. A. Jokobsson, Emil Öhmann. Otava 1938, 15. painos 1972
* *Der italienische Einfluss auf die deutsche Sprache bis zum Ausgang des Mittelalters*. Helsinki 1942
* *Kieli ja kulttuuri: Kielitieteen peruskysymyksiä*. Otava 1947, 3. painos 1964
* *Die mittelhochdeutsche Lehnprägung nach altfranzösischm Vorbild*. Suomalainen tiedeakatemia, Helsinki 1951
* *Über hyperkorrekte Lautformen*. Suomalainen tiedeakatemia, Helsinki 1960
* *Zur Kenntnis der französichen Bestandteile in den rheinischen Mundarten*. Suomalainen tiedeakatemia, Helsinki 1965
* *Genusbeeinflussung von Substantiven durch eine fremde Sprache*. Suomalainen tiedeakatemia, Helsinki 1968

## Palkintoja
* Emil Aaltosen säätiön kunniapalkinto 1955
* Grimmin veljesten palkinto 1961
* Kultainen Goethe-mitali

## Lähteet
* 
* Öhmann, Emil: *Kieli ja kulttuuri: Kielitieteen peruskysymyksiä*. 1947.

### Viitteet

## Kirjallisuutta
* 

## Aiheesta muualla
*
Kamil Kreps

**Kamil Kreps** (s. 18. marraskuuta 1984 Litoměřice, Tšekkoslovakia) on tšekkiläinen entinen jääkiekkoilija. Kreps pelasi urallaan NHL-liigassa, SM-liigassa ja Tšekin Extraligassa. Pelipaikaltaan hän oli keskushyökkääjä, mutta pystyi myös pelaamaan laidassa.

Krepsin vahvuuksiin kuuluivat hyvä laukaus ja liike isoon kokoonsa nähden.

## Ura
Ennen Pohjois-Amerikkaa Kreps pelasi HC Litvínovin junioreissa. Hän siirtyi kaudeksi 2001–2002 OHL:ään ja Brampton Battalionin riveihin. Toisen OHL-kautensa jälkeen Kreps varattiin Florida Panthersiin toisella kierroksella 38. vuorolla kesällä . Hän aloitti ammattilaisuransa kaudella 2004–2005, jolloin hän pelasi suurimman osan kaudestaan AHL:n San Antonio Rampagessa. Kreps pelasi osan kaudesta myös ECHL-joukkue Texas Wildcattersissä.

Kreps debytoi NHL:ssä 7. tammikuuta 2007 Vancouver Canucksia vastaan ja pelasi koko kauden 2006–2007 aikana 14 NHL-ottelua tehoin 1+1=2. Hän teki ensimmäisen NHL-maalinsa 6. huhtikuuta 2007 Tampa Bay Lightningia vastaan. Varsinainen tulokaskausi Krepsille oli kausi 2007–2008, jolloin hän murtautui NHL:ään. Runkosarjan 76 ottelussa syntyi tehot 8+17=25. Krepsille pisteet olivat hänen yhden kauden henkilökohtainen ennätys NHL:ssä. Kreps pelasi Panthersissa kevääseen 2010 saakka. Hän pelasi siellä lähinnä kolmos-neloskentän puolustavana pelaajana.

Kaudeksi 2010–2011 Kreps siirtyi Eurooppaan ja SM-liigan Oulun Kärppiin yksivuotisella sopimuksella. Hän haki nostetta urallaan ja hänen perässään oli myös mm. venäläisseurojakin. Hänellä ei ollut aiempaa kokemusta miesten peleistä Euroopasta. Kreps teki runkosarjassa 55 ottelussa tehot 14+15=29, joilla hän oli Kärppien kolmanneksi paras pistemies. Kauden jälkeen hän siirtyi kazakstanilaiseen KHL-seura Barys Astanaan. Kreps pelasi vain vuoden Astanassa, ja kesällä 2012 joukkue ilmoitti panostavansa enemmän kazakstanilaispelaajiin, joten Krepskin joutui siksi lähtemään. Hän teki myöhemmin kesällä sopimuksen HC Slovan Bratislavan kanssa. Krepsin sopimus kuitenkin purettiin syyskuussa ja hän siirtyi NLA-seura Kloten Flyersiin. Hän pelasi kauden 2012–2013 aikana vain 22 ottelua tehopistein 2+4=6. Seuraavaksi kaudeksi Kreps siirtyi SM-liigaseura Porin Ässiin. Kaudeksi 2014–2015 hän siirtyi Extraliga-seura HC Trineciin.

## Maajoukkue

Kreps pelasi alle 20-vuotiaiden MM-kilpailuissa 2004 sekä alle 18-vuotiaiden MM-kilpailuissa 2002, jolloin hän voitti pronssia.

## Tilastot

## Lähteet
*
*
*
*
*

### Viitteet
Kerttu Hämeranta

**Kerttu Hämeranta** (o.s. *Vaara*, 8. elokuuta 1907 Pori – 16. marraskuuta 1962 Helsinki) oli suomalainen teatterinjohtaja, elokuvanäyttelijä ja lastenkirjailija.

Hämeranta johti ja ohjasi 1940- ja 1950-luvuilla toiminutta Turun Lapsiteatteria. Hän esiintyi myös näyttelijänä useissa kotimaisissa elokuvissa.

Kerttu Hämeranta oli naimisissa 1930–1953 teatterinjohtaja ja näyttelijä Toivo Hämerannan kanssa. Tästä avioliitosta on yksi lapsi, Irja Ranin, joka on haudattu yhdessä äitinsä Kertun kanssa Raninien sukuhautaan Hietaniemen hautausmaan Uurnalehtoon (5-05-0048).

## Teoksia
* *Markun matka satumaahan*: seikkailusatu. Aura, Turku 1947
* *Lemmenlatu*: musiikkinäytelmä. 1950
* *Ullakon tonttu ynnä muita satuja*; kuv. Risto Mäkinen. Valistus 1952
* *Kissalan pojat*: lastennäytelmä. 1954
* *Markun matka satumaahan*: satunäytelmä. 1954
* *Onnen höyhen*: lastennäytelmä. 1954
* *Ihmeellinen jakkara*: satuja; kuv. Irma Laitinen. Valistus 1957
* *Olipa se retki!*; kuv. Irja Ranin. Otava 1957
* *Veikeät vekkulit Nöh ja Nimetön*; kuv. Helga Sjöstedt. Valistus 1958

## Lähteet
*  
* Elonet: luettelo Kerttu Hämerannan elokuvarooleista
Ola Beyrath

**Olga Wilhelmina (Ola) Beyrath** (23. heinäkuuta 1876 Rantasalmi – 24. helmikuuta 1961) oli suomalainen suomen ja ruotsin kielellä kirjoittanut lastenkirjailija.

## Teoksia
* *Några sagor små*.    Söderström, Helsingfors 1921
* *Sudenkorennon siivin* : satuja ; kuvittanut Eeli Jaatinen.    Otava 1927
* *Bergakungens guddotter* : sagor ; illustrerade av Annikki Beyrath.     Förlaget Bro, Åbo 1944
* *Nyckelpiga Pricklösa och andra sagor och berättelser* ; illustrerade av Annikki Beyrath.     Förlaget Bro, Åbo 1949

## Lähteet
*
Roller Girl

**Roller Girl** () on näyttelijänä tunnetuksi tulleen Drew Barrymoren vuonna 2009 ensi-iltansa saanut esikoisohjaus. Elokuva on teinitytön kasvutarina, jossa yritetään löytää oma paikka. Shauna Crossin käsikirjoitus perustuu hänen omaan romaaniinsa *Derby Girl* (2007).

Ellen Page esittää texasilaisen Bodeenin pikkukaupungin tyttöä Bliss Cavendaria, joka on kyllästynyt elämäänsä. Äiti (Marcia Gay Harden) haluaisi tyttären olevan kaupungin seuraava kauneuskuningatar, kun taas Bliss itse käyttäisi mieluummin Doc Martenseja kukkamekkojen sijaan. Hänen elämänsä saa uuden suunnan, kun hän liittyy roller derby -joukkueeseen nimeltä Hurl Scouts.

Sivuosissa esiintyvät muiden muassa Kristen Wiig, Juliette Lewis, Drew Barrymore, Zoë Bell ja Alia Shawkat. 

Elokuvan ensi-ilta Yhdysvalloissa oli 26. maaliskuuta 2009. *Roller Girl* näytettiin Artisokka – Helsinki Woman Film Festivaleilla 16. huhtikuuta 2010, DVD:nä se julkaistiin 24. toukokuuta 2010.

## Näyttelijät

## Lähteet

## Aiheesta muualla
*
Saperoni

**Saperoni**- eli kaitsijaproteiinit ovat suuria tynnyrimäisiä proteiineja, jotka osallistuvat proteiinien laskostumiseen. Eräs saperonien päätyyppi on lämpösokkiproteiiniperheeseen (eng. heat shock protein) kuuluva Hsp70. 

## Lähteet
Jalkapallon Pohjoismaiden-mestaruusturnaus

**Jalkapallon Pohjoismaiden-mestaruuskilpailut** oli Pohjoismaiden välinen jalkapallokilpailu, jota pelattiin 1924–1983 ja 2000–2001.

## Historia

Turnaus sai alkunsa 1919, kun Ruotsin, Tanskan ja Norjan välinen sopimus kahden vuosittaisen maaottelun pelaamisesta päättyi. Tilalle ideoitiin Pohjoismaiden mestaruusturnaus, mutta se toteutui vasta neljä vuotta myöhemmin, kun Tanskan jalkapalloliitto täytti 35 vuotta ja juhlavuotensa kunniaksi otti organisoitavakseen ensimmäisen turnauksen. Ensimmäisen turnaus pelattiin vuosina 1924–1928 ja mestariksi selvisi Tanska. 

Suomi liittyi mukaan Ruotsin alulle laittamasta toisesta turnauksesta alkaen. Turnaus kesti yleensä neljä vuotta, mutta toisen maailmansodan keskeyttämä turnaus kesti 11 vuotta. Tanskan ja Norjan voittamien ensimmäisten mestaruuksien jälkeen Ruotsi hallitsi PM-kisoja ja voitti kaikki mestaruudet 1933–1977 välisenä aikana. PM-kisat olivat 1950- ja 1960-luvulla suosittuja ja maajoukkueille tärkeitä EM- ja MM-karsintoihin valmistavia otteluita. 1970-luvun alkuun mennessä niiden merkitys alkoi vähenemään ja 1980-luvun alussa kansainvälisten otteluiden kasvava määrä hankaloitti otteluiden järjestämistä. Lopulta vuonna 1983 turnaus päätettiin lopettaa. PM-kisat herätettiin hetkeksi henkiin 2000–2001, jolloin mukana oli lisäksi Islanti ja Färsaaret. 

Naisten turnaus pelattiin ensimmäisen kerran 1974 ja se muodostui tärkeäksi osaksi naisten maajoukkuetoimintaa, sillä muita kansainvälisiä otteluita ei juurikaan pelattu. Aluksi mukana oli Ruotsi, Tanska ja Suomi. Norja liittyi mukaan 1978. Syksyllä 1982 alkaneet Euroopan-mestaruuskisojen karsinnat lisäsivät naisten maaotteluita ja turnauksen pelaaminen päätettiin lopettaa. 

## Tulokset
### Miehet

### Naiset

## Katso myös

* Jalkapallon alle 17-vuotiaiden Pohjoismaiden-mestaruusturnaus

## Lähteet
### Tilastot
* 

* 

### Viitteet
Estadi Ciutat de València

**Estadi Ciutat de València** on jalkapallostadion Valenciassa Espanjassa. Se toimii Levanten kotistadionina.

Stadion avattiin Levanten ja kaupungin suuremman seuran Valencian välisellä ottelulla 9. syyskuuta 1969. Ennen uuden stadionin rakentamista Levante pelasi ottelunsa Vallejon kentällä. Stadionin yleisökapasiteetti on 25&nbsp;534, ja sen katsomot ovat nimeltään L’Alqueria (VIP-katsomo), Tribuna, Grada Central, Gol Orriols ja Gol Alboraya.

Stadion sijaitsee Valencian pohjoisosassa Orriolsin kaupunginosassa. Sen läheisyydessä on stadionin mukaan nimetty Estadi del Llevantin raitiovaunupysäkki ja Sant Miquel dels Reisin luostari, jonka tiloissa on nykyisin Valencian alueen kansalliskirjasto.

Espanjan maajoukkue pelasi stadionilla ystävyysottelun Skotlantia vastaan 3. syyskuuta 2004.

## Lähteet

## Aiheesta muualla

* Stadionin esittely Levanten sivustolla
Enjoi

**Enjoi** on skeittilauta- ja vaatevalmistaja. Enjoi käyttää logonaan pandaa. 

Enjoin ensimmäinen video *Bag of Suck* valmistui 2006. Se sai Transworld Skaten vuoden video -palkinnon.

## Lähteet

## Aiheesta muualla
* Enjoin kotisivu
Benny Lennartsson

**Benny Lennartsson** (s. 14. joulukuuta 1942) on ruotsalainen jalkapallovalmentaja ja pelaaja. 

## Ura

Lennartssonin pelaajaura on jäänyt hänen pitkän valmennusuransa varjoon. Lennartsson edusti pelaajana kotimaassaan Örebro SK:ta ja ammattilaisena Englannissa Fulhamia sekä Sveitsissä FC Montheya.

Valmennusuransa Lennartsson aloitti FC Montheyssä 1969 ja kuuden seurassa vietetyn vuoden jälkeen hän palasi kotimaahansa Örebron valmentajaksi. Alku uralle ei kuitenkaan ollut lupaava, sillä Lennartssonin alaisuudessa 18 peräkkäistä kautta Allsvenskanissa pelannut ÖSK putosi sarjasta kauden 1978 päätteeksi. Tämä ei kuitenkaan estänyt Lennartssonin urakehitystä, vaan hän siirtyi 1979 Allsvenskaniin nousseen IFK Sundsvallin päävalmentajaksi ja luotsasi seuran 1980 seitsemänneksi, mikä on seuran historian paras saavutus. Samana vuonna Lennartsson nousi Tord Gripin seuraajaksi Ruotsin U21-maajoukkueen päävalmentajaksi. Hän siirtyi 1985 Ruotsin olympiajoukkueen päävalmentajaksi ja luotsasi Ruotsin puolivälieriin Soulin olympialaisissa 1988.

Olympiavuonna Lennartsson siirtyi myös norjalaisen Viking Stavangerin päävalmentajaksi. Hänen johdollaan seura juhli Norjan cupin voittoa 1989 ja kaksi vuotta myöhemmin mestaruutta myös liigassa. Mestaruuskauden jälkeen hän jätti yllättäen tehtävänsä. Lennartsson palasi valmentajaksi 1993 pienen ruotsalaisseura BK Forwardin päävalmentajana. Tämän jälkeen hän valmensi tanskalaista Lyngbyä 1995–1998 ja englantilaista Bristol Cityä 1998–1999 ilman suurempaa menestystä.

Kaudeksi 2000 Lennartsson palasi Vikingin päävalmentajaksi ja luotsasi seuran heti cupin finaaliin ensi kertaa sitten vuoden 1989. Mestaruus cupissa irtosi seuraavana vuonna. Hän jätti Vikingin kauden 2002 jälkeen ja valmensi seuraavana vuonna tanskalaista Viborgia. Kaudella 2007 Lennartsson toimi norjalaisen IK Startin päävalmentajana.

Elokuussa 2009 kokenut Lennartsson palasi valmennustehtäviin GAIS Göteborgin apuvalmentajana. Hän toimi tehtävässä kauden loppuun. Maaliskuun lopussa 2010 hänestä tuli Norsunluurannikon maajoukkueen apuvalmentaja. Hän luotsasi *Norsuja* MM-kisoissa 2010 yhdessä Sven-Göran Erikssonin kanssa.

## Meriitit

* Norjan mestaruus: 1991
* Norjan cup (2): 1989, 2001
* Vuoden valmentaja Norjassa (2): 1991, 2000
* Olympiapuolivälierät: 1988

## Lähteet
Paul Backman

**Paul Albert Backman** (3. joulukuuta 1920 Mustio – 17. maaliskuuta 1995 Helsinki) oli suomalainen kilpapyöräilijä.

Backman edusti Suomea kaksien olympialaisten maantiepyöräilyssä. Lontoossa 1948 hän keskeytti rengasrikon vuoksi ja Helsingissä 1952 hänet hylättiin kiinniajon seurauksena. Vuoden 1949 MM-kilpailuissa hän sijoittui jaetulle yhdeksännelle sijalle.

Seuratasolla Backman edusti muun muassa IK-32:ta ja Helsingin Pyöräilyseuraa. Hän voitti Suomen-mestaruuden henkilökohtaisessa maantieajossa vuonna 1946, joukkuemaantieajossa vuosina 1946 ja 1950–1952 sekä neljän kilometrin joukkueajossa vuosina 1949 ja 1950. Hän voitti kuusi Suomen Pyöräilyliiton mestaruutta vuosina 1949–1953. Maastohiihdon SM-kilpailuissa hän sijoittui IK Örnenin joukkueessa 12:nneksi vuonna 1949.

Paul Backmanin veli Leo Backman menestyi suunnistajana.

## Lähteet

*
Stefan Kuntz

**Stefan Kuntz** on (s. 30. lokakuuta 1962) saksalainen jalkapallovalmentaja ja entinen pelaaja. Ennen uraansa jalkapalloilijana hän työskenteli poliisina. 

## Ura pelaajana

Kuntz pelasi vuosina 1983–1999. Hän pelasi Bundesliigassa 499 ottelua ja teki 179 maalia. Kuntz oli kausina 1985–1986 ja 1993–1994 sarjan paras maalintekijä. Hän oli mukana vuonna 1996 voittamassa Saksalle EM-pronssia. Lisäksi hän pelasi vuoden 1994 MM-kisoissa. Kuntz pelasi maajoukkueessa 25 ottelua ja teki kuusi maalia.

Stefanin isä Günter Kuntz pelasi Borussia Neunkirchenissä vuosina 1964–1968, ja hänen serkkunsa Andy Kuntz on laulaja Vanden Plas -yhtyeessä.

## Ura valmentajana ja managerina

Kuntz toimi kasvattajaseuransa Borussia Neunkirchenin valmentaja vuosina 1999–2000. Karsruher SC:n valmentajana hän oli 2000–2002. Vuosina 2006–2008 hän toimi VfL Bochumin puheenjohtajana ja hallituksen jäsenenä. Vuosina 2008–2016 Kuntz työskenteli 1. FC Kaiserslauternin puheenjohtajana.

Elokuussa 2016 Kuntz palasi valmennustehtäviin, kun hänestä tuli Saksan alle 21-vuotiaiden jalkapallomaajoukkueen päävalmentaja. Kuntz luotsasi Saksan nuoret Euroopan mestaruuteen 2017 ja 2021 sekä EM-hopealle 2019. Kuntz jätti tehtävänsä nuorten maajoukkuevalmentajana syyskuussa 2021 ja siirtyi Turkin A-maajoukkueen päävalmentajaksi. Kuntzin johdolla C-sarjaan pudonnut Turkki voitti oman Kansojen liigan lohkonsa kaudella 2022/23 ja nousi takaisin B-sarjaan. Kuntzin pesti Turkissa päättyi potkuihin syyskuussa 2023, vaikka arvokisojen ulkopuolelle jäämisestä huolimatta hänen pistekeskiarvonsa maajoukkuevalmentajana oli maan historian toiseksi paras. Kuntzin ja pelaajien välit kiristyivät EM2024-karsintojen aikana ja lopulta harjoitusmaaottelussa Japanille kärsitty tappio oli maan jalkapalloliitolle liikaa.

## Saavutukset

### Pelaajana
* Saksan cupin voitto: 1990
* Vuoden saksalainen jalkapalloilija: 1991
* Saksan mestaruus: 1991
* EM-pronssia: 1996

### Valmentajana
* U21 Euroopan mestaruus: 2017, 2021
* U21 EM-hopeaa: 2019

## Lähteet
Raivolan ortodoksinen kirkko

**Raivolan ortodoksinen Pyhän Nikolaoksen kirkko** oli Terijoen ortodoksiseen seurakuntaan kuulunut kirkko Karjalankannaksen Raivolassa.

Raivolassa on ollut useitakin ortodoksisia kirkkoja. Seurakunnallista toimintaa siellä oli jo vuonna 1801, ja vuonna 1820 siitä muodostettiin oma seurakuntansa. Vuonna 1802 seurakunnalle siirrettiin kreivi I. Saltykovin maatilalta Lintulasta edellisenä vuonna rakennettu pyhäkkö. Se purettiin myöhemmin vanhuuttaan.

Viimeisin kirkko, puusta rakennettu valmistui vuonna 1881. Se oli pyhitetty Pyhälle Nikolaukselle. Kirkko oli ulkoasultaan jonkin verran saman näköinen kuin Hangon ortodoksinen kirkko. Vuonna 1907 kirkkoa laajennettiin rakentamalla esihuone.  Kelloja oli seitsemän, joista suurin Pietarissa vuonna 1896 valettu painoi 1&nbsp;376 kiloa, muut kellot painoivat 200&nbsp;kg, 72&nbsp;kg, 42&nbsp;kg, 20&nbsp;kg, 16&nbsp;kg ja 12&nbsp;kg. Kirkon esineistö oli runsas, koska sinne sijoitettiin paljon muista purkamaan joudutuista kirkoista peräisin ollutta esineistöä. Kirkossa oli uunilämmitys eli yksi uuni ja kaksi kamiinaa.

Raivolan seurakunta lakkautettiin itsenäisenä vuonna 1931 ja liitettiin Terijoen seurakuntaan. Kirkossa toimitti palveluksia Terijoen seurakunnan papisto.

Kirkon vieressä oli suuri puuhuvila jossa asui runoilija Edith Södergran. Södergran myös myöhemmin haudattiin kirkkomaalle.

Kirkon esineitä saatiin jossain määrin evakkoon talvisodan alussa, itse kirkko tuhoutui rintaman kulkiessa sen yli. Jatkosodan alussa kun suomalaiset palasivat paikkakunnalle, kirkko havaittiin kokonaan kadonneeksi, vain hautausmaa oli osittain jäljellä.

Kirkosta rakennettiin vuonna 1977 väliaikainen julkisivukulissi Lohjalle Edith Södergranin elämäkertaelokuvan Maa jota ei ole kuvauksia varten.  Kirkon sisäkuvat kuvattiin Hangon kirkossa joka on riittävän samankaltainen kuin tuhoutunut kirkko.

## Lähteet
*
*
*

### Viitteet

## Aiheesta muualla
* Kirkon kuva Lappeenrannan kaupungin sivuilla
Saalilaiset frankit

**Saalilaiset frankit** tai **saalilaisfrankit** () olivat frankkien toinen pääryhmä. He asuivat alun perin Reinin alajuoksulla. Ranska on saanut nimensä saalilaisilta frankeilta.

Saalilaiset frankit tunkeutuivat nykyiseen Belgiaan 300-luvulla. Keisari Julianus Apostata kukisti heidät vuonna 358, mutta 420 he tunkeutuivat uudelleen etelämmäs. Aëtius kukisti heidät vuonna 445. Saalilaiset frankit valloittivat kuitenkin jo 400-luvun lopussa kuninkaansa Klodvigin johdolla koko Gallian. Myös ripuaariset frankit hyväksyivät Klodvigin kuninkaakseen, ja frankit muodostivat frankkien valtakunnan, joka oli vahvin ja pitkäikäisin germaanien valtakunnista. Noin vuosina 507–511 kirjoitettiin latinaksi saalilainen laki, saalilaisten frankkien lakikokoelma, joka kielsi naiselta kruununperimyksen, jos miespuolisia perillisiä oli elossa.Tällä lailla oli sittemmin suuri merkitys merovingien kuningaskunnissa.

## Lähteet
*Paavo Castrén ja Leena Pietilä-Castrén: Antiikin käsikirja. Otava, 2000. .

### Viitteet
Contra Costan piirikunta

**Contra Costan piirikunta** on piirikunta Kaliforniassa, Yhdysvalloissa. Sillä on pinta-alaa 2&nbsp;077 km², josta vesialueita 212 km². Piirikunnan asukasluku oli vuoden 2006 arviossa 1&nbsp;024&nbsp;319. Sen asukastiheys oli tuolloin 474/km².

Contra Costan piirikunta perustettiin vuonna 1850. Sen nykyinen hallintokeskus () on Martinez.

## Naapuripiirikunnat
* Alamedan piirikunta
* Marinin piirikunta
* Solanon piirikunta
* Sacramenton piirikunta
* San Joaquinin piirikunta
* San Franciscon piirikunta

## Lähteet

## Aiheesta muualla
Sinnemäki

**Sinnemäki** on seuraavien henkilöiden sukunimi;

* Anni Sinnemäki (s. 1973), runoilija, poliitikko ja ministeri
* Anssi Sinnemäki (s. 1947), kirjailija ja kustannustoimittaja
* Hannu Sinnemäki (s. 1945), tenori, kuoronjohtaja, säveltäjä ja sovittaja
* Juho Sinnemäki (1866–1923), maanviljelijä, kunnallismies, herastuomari ja herännäisvaikuttaja
* Jussi Sinnemäki (1895–1958), pappi, kirjailija
* Maunu Sinnemäki (1928–2006), kirkkoherra, kirjailija
* Siiri Sinnemäki (s. 1990), oikeustieteen maisteri.